*VEGA præsenterer:*

**Stor dancehall-fest med Klumben & Raske Penge**

*På grund af kæmpe efterspørgsel rykker Klumben & Raske Penges koncert nu fra Lille til Store VEGA. Koncerten, der er med live-band, bliver udvidet til en dancehall-fest med flere spændende gæster fra den danske dancehall- og reggaescene.*

**Tager gæster og venner med**

Det populære dancehall-makkerpar rykker i Store VEGA den 18. oktober, og i den forbindelse har Klumben & Raske Penge inviteret blandt andre [Malamin](http://soundcloud.com/malamin) med til festen. Dancehall-sangeren Malamin hørte man om første gang, da han lavede nummeret ”Du En Lort” sammen med Klumben.

Et andet up-coming navn, som Raske Penge og Klumben tager med til dancehall-festen Store VEGA, er Chancho, der er en erfaren dj på den københavnske scene men en af de ny raggae-navne, der er værd at holde øje med. Desuden har Chancho og Malamin sammen lavet ørehængeren ”Cykeltur”.

Derudeover vil der løbende bliver tilføjet flere gæster til line-up’et.

**Dancehall til alle**

Dancehall-genren har oplevet en kæmpe popularitet det sidste år, og ikke mindst har makkerparret Klumben & Raske Penge gjort sig bemærkede. De fik et af dancehall’ens største folkelige gennembrud med radiohittet ”Faxe Kondi”, men også den mere eftertænksomme og tunge ”Rundt” er der efterhånden mange, der kan synge med på.

Med i den nye bølge af raggae og dancehall finder vi også kunstnere som Wafanda, EaggerStunn og Firehouse, der i sangen ”Stil Og Facon” sender håndtegn til sine genre-kolleger. Til dancehall-festen i Store VEGA den 18. oktober vil der således helt sikkert være svedige dancehall-rytmer for enhver smag.

**Fakta om koncerten**

Klumben og Raske Penge (DK) + gæster

Torsdag 18. oktober kl. 21.00

Store VEGA – Enghavevej 40, 1674 Kbh V

Pris: 120 kr. + gebyr

Billetter kan købes vi VEGAs hjemmeside, BilletNET og på posthuse

Læs mere om koncerten med Klumben & Raske Penge her.

*For yderligere inforation, kontakt:*

Lærke Palm, Kommunikationsmedarbejder

lp@vega.dk, tlf. 33260958