*VEGA præsenterer:*

**Stor dancehall-fest med Klumben & Raske Penge**

*På grund af kæmpe efterspørgsel rykker Klumben & Raske Penges koncert nu fra Lille til Store VEGA. Koncerten, der er med live-band, bliver udvidet til en dancehall-fest med flere spændende gæster fra den danske dancehall- og reggaescene.*

**Tager gæster og venner med**

Det populære dancehall-makkerpar rykker i Store VEGA den 18. oktober, og i den forbindelse har [Klumben](mailto:https://www.facebook.com/TheKlumb) & [Raske Penge](mailto:https://www.facebook.com/RaskePenge) inviteret blandt andre [Malamin](http://soundcloud.com/malamin) med til festen. Dancehall-sangeren Malamin hørte man om første gang, da han lavede nummeret ”[Du En Lort](mailto:http://soundcloud.com/malamin/mighty-mala-klumben-du-en-lort)” sammen med Klumben.

Et andet up-coming navn, som Raske Penge og Klumben tager med til dancehall-festen Store VEGA, er [Chancho](mailto:https://mail.google.com/mail/u/0/%3Fshva=1%23inbox/13a079c4871b8743), der er en erfaren dj på den københavnske scene men en af de ny raggae-navne, der er værd at holde øje med. Desuden har Chancho og Malamin sammen lavet ørehængeren ”[Cykeltur](mailto:http://soundcloud.com/malamin/cykeltur)”.  
  
Derudeover vil der løbende bliver tilføjet flere gæster til line-up’et.

**Dancehall til alle**

Dancehall-genren har oplevet en kæmpe popularitet det sidste år, og ikke mindst har makkerparret Klumben & Raske Penge gjort sig bemærkede. De fik et af dancehall’ens største folkelige gennembrud med radiohittet ”[Faxe Kondi](mailto:http://www.youtube.com/watch%3Fv=-Oek5jbHHvQ)”, men også den mere eftertænksomme og tunge ”[Rundt](mailto:http://www.youtube.com/watch%3Fv=6-gAieUElvs%26feature=related)” er der efterhånden mange, der kan synge med på.

Med i den nye bølge af raggae og dancehall finder vi også kunstnere som [Wafanda](mailto:http://www.youtube.com/watch%3Fv=J7kZTtVvG-I), [EaggerStunn](mailto:http://www.youtube.com/watch%3Fv=5L8rMe4yO0U) og [Firehouse](mailto:http://soundcloud.com/firehouse), der i sangen ”[Stil Og Facon](mailto:http://soundcloud.com/firehouse/ham-der-hasse-stil-og-facon)” sender håndtegn til sine genre-kolleger. Til dancehall-festen i Store VEGA den 18. oktober vil der således helt sikkert være svedige dancehall-rytmer for enhver smag.

**Fakta om koncerten**

Klumben og Raske Penge (DK) + gæster

Torsdag 18. oktober kl. 21.00

Store VEGA – Enghavevej 40, 1674 Kbh V

Pris: 120 kr. + gebyr

Billetter kan købes vi [VEGAs hjemmeside](mailto:www.vega.dk), [BilletNET](mailto:https://www.billetnet.dk) og på posthuse

[Læs mere om koncerten med Klumben & Raske Penge her](mailto:http://vega.dk/arrangementer/klumben-raske-penge-8501.html).

*For yderligere inforation, kontakt:*

Lærke Palm, Kommunikationsmedarbejder

[lp@vega.dk](mailto:lp@vega.dk), tlf. 33260958